Martinika Progresisma Partio

La Martinika Progresisma Partio ( "Parti progressiste martiniquais" aŭ "PPM") estas martinika politika partio fondita de Aimé Césaire. Ĝi estas nun prezidata de Serge Letchimy. Ĝi origine estis difinita kiel « kontraŭkoloniisma, demokratia kaj naciisma partio, inspirita de la socialisma ideologio » (art. 3 de ĝiaj statutoj).

 Historio 
 Fondiĝo kaj prezido de Aimé Césaire (1958-2005) 
La Martinika Progresisma Partio estis fondita la  de Aimé Césaire kun kelkaj kompanoj el kiuj Pierre Aliker, Aristide Maugée aŭ Georges Marie-Anne. Du jarojn antaŭe, la 24-an de oktobro 1956, Aimé Césaire sendis al Maurice Thorez, ĝenerala sekretario de la Franca Komunista Partio (PCF) tiutempe, sian eksiĝon el PCF kaj el ties parlamenta frakcio, en la fama Letero al Maurice Thorez.

Okaze de la 3-a kongreso de la partio la 12-an kaj 13-an de aŭgusto 1967, PPM adoptis la aŭtonomisman direkton. En sia malferma parolado, Aimé Césaire deklaris « Tiu nemalhavebla konkero de politika povo fare de la martinika popolo, ni, PPM, ni opinias ke ĝi ne povas okazi per aŭtonomiĝo de Martiniko en la franca tuto... restante en la franca kadro, ni volas povi libere decidi pri tio, kio koncernas unue nin kiel martinikanojn kaj plenumi mem tiujn decidojn... konsekvence ni rekomendas ekde nun la starigon de suverena martinika konsiliĝa Asembleo por iuj limigotaj temoj, kaj de martinika plenuma povo ».

 La prezido de Serge Letchimy (ekde 2005) 
Okaze de la kongreso de PPM en oktobro 2005, Aimé Césaire kaj Pierre Aliker forlasis la regadon de la partio por nova generacio. Serge Letchimy estis elektita prezidanto de PPM.

PPM, post sia partiĝo en 2006 disde la Martinika Demokratia Kuniĝo (RDM) de Claude Lise, enhavas nun unu deputiton kaj prezidantan de Regiona Konsilio (Serge Letchimy), unu senatanon (Serge Larcher), 11 departementajn konsilianojn (Jean-Claude Jabol, Patrick Flériag, Johnny Hajjar, Rodolphe Désiré, Raphaël Séminor, Christian Edmond-Mariette, Jean-Claude Ecanvil, Jean-Michel Jean-Baptiste, Félix Ismain, Jocelyn Régina kaj Luc de Grandmaison), 15 regionajn konsilianojn, membrojn de PPM kaj 5 urbestrojn, Raymond Saint-Louis-Augustin (Fort-de-France), Rodolphe Désiré (Le Marin), Louis Crusol (Sainte-Luce), Jean-Claude Ecanvil (Le Carbet) kaj Félix Ismain (Bellefontaine). PPM havas nun  kaj 30 sekciojn sur la tuta teritorio de Martiniko.

La , Serge Letchimy estis oficiale elektita prezidanto de la Regiona Konsilio de Martiniko.

 La koalicio "Kune, por Nova Martiniko" ( "Ensemble, pour une Martinique nouvelle") 
La koalicio « Kune, por Nova Martiniko » estis kreita iniciate de Serge Letchimy, okaze de la regionaj balotoj de marto 2010. Ĝi konsistas el elektitoj de PPM, de la Socialista Federacio de Martiniko, de la Franciska Popola Movado, de "Ni aŭdacu aŭdaci" ( "Osons oser"), de diverse maldekstraj kaj dekstraj elektitoj, kaj de la movado « Vivi en Schoelcher » [ "Vivre à Schoelcher").
Tiu koalicio regas la du plej gravajn asembleojn de Martiniko (la Departementa Konsilio (Josette Manin) kaj la Regiona Konsilio (Serge Letchimy).
La , Serge Larcher kaj Maurice Antiste subtenataj de la koalicio « Kune, por Nova Martiniko », estis elektitaj senatanoj de Martiniko. La , Maurice Bonté, diverse dekstra urbestro de L'Ajoupa-Bouillon estis elektita prezidanto de la asocio de la urbestroj de Martiniko kun apogo de la koalicio.

Okaze de la Francaj deputitaj balotoj de 2012, el la 4 kandidatoj de tiu koalicio, nur Serge Letchimy estis reelektita deputito la . Luc-Louison Clémenté, Arnaud René-Corail kaj Louis-Joseph Manscour estis venkitaj de la kandidatoj subtenataj de la alianco MIM/CNCP/PALIMA/MODEMAS/RDM kies gvidanto estas Alfred Marie-Jeanne.

 Ideologio 
Laŭ artikolo 3 de la statutoj de la partio : « PPM estas kontraŭkoloniisma, demokratia kaj naciisma partio, inspirita de la socialisma ideologio [...] ĝi deziras ekde nun, prepari la martinikan popolon al plenumo de la respondecoj ligitaj al la politikaj, ekonomiaj, socialaj kulturaj decidoj, koncentri siajn klopodojn al la evoluigo de la martinika popolo ». Okaze de sia konsistiga kongreso, li diris en sia parolado « La Martinika Progresisma Partio povus proponi transformon de la transmaraj departementoj en federalajn regionojn. Se ni faras tion, ni estos sukcesintaj kunigi la duoblan deziron resti ligitaj al Francio kaj esti bonaj martinikanoj ».

 Organizado 
 Ĝeneralaj sekretarioj 
 Rodolphe Désiré de 1967 ĝis 1970.
 Camille Darsières de 1970 ĝis 1999.
 Yvon Paquit de 1999 ĝis 2001.
 Pierre Suédile de 2001 ĝis 2004.
 Catherine Conconne, intertempe, de 2004 ĝis 2005.
 Didier Laguerre, de 2005

 Prezidantoj 
 Aimé Césaire de 1958 ĝis 2005
 Serge Letchimy de 2005

 Eldonaĵoj 
La gazeto de PPM, Le Progressiste, estas semajna gazeto eldonita ekde 1959.

 Notoj kaj referencoj 

 Vidu ankaŭ 
 Vidu ankaŭ 
 Martiniko
 Politiko en Martiniko

 Eksteraj ligiloj 
 Oficiala interretejo de PPM 
 Oficiala interretejo de Serge Letchimy
 La interretejo de la Movado de la Progresismaj Junuloj 
 La interretejo de la Amikoj de PPM en Francio 

Kategorio:Politikaj partioj en Martiniko
Kategorio:Politikaj partioj fonditaj en 1958
Kategorio:Socialdemokratiaj partioj en Ameriko